ପେଜିଣ୍ଟରଫେରନ ଆଲଫା-୨ବି
ପେଜିଣ୍ଟରଫେରନ ଆଲଫା-୨ବି ବା ପେଜିଲେଟେଡ ଇଣ୍ଟରଫେରନ ଆଲଫା-୨ବି/Pegylated interferon alfa-2b, ବିକ୍ରୟ ନାମ ପେଜିଣ୍ଟ୍ରନ/PegIntron ଏକ ଔଷଧ ଯାହା ହେପାଟାଇଟିସ ସି ଓ ମେଲାନୋମା ରୋଗମାନଙ୍କରେ ଚିକିତ୍ସା ନିମନ୍ତେ ଦିଆଯାଏ । ହେପାଟାଇଟିସ ସି ରୋଗପାଇଁ ଏହା ସ‌‌ହିତ ରିବାଭିରିନ ଦିଆଯାଏ ଓ ଆରୋଗ୍ୟ ହାର ପ୍ରାୟ ୩୩ରୁ ୮୨% ରହେ । ମେଲାନୋମା ନିମନ୍ତେ ଅପରେଶନ (surgery) କରାଯାଏ ଓ ଏହି ଔଷଧ ଦିଆଯାଏ । ଏହା ଚର୍ମତଳ ଇଞ୍ଜେକସନ (injection under the skin) ଆକାରରେ ଦିଆଯାଏ । 

ପାର୍ଶ୍ୱ ପ୍ରତିକ୍ରିୟା ସାଧାରଣତଃ ଏଥିରେ ଦେଖାଯାଏ । ମୁଣ୍ଡବଥା, ଥକ୍କା ଅନୁଭବ, ମନୋଦଶାର ପରିବର୍ତ୍ତନ, ନିଦ୍ରା ସମସ୍ୟା, କେଶ ହାନି, ଅଇ, ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ଓ ଜ୍ୱର ହୋଇପାରେ ।  ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ସାଇକୋସିସ (psychosis), ଯକୃତ ସମସ୍ୟା (liver problems), ରକ୍ତ ଜମାଟ (blood clots), ସଂକ୍ରମଣ (infections) ଓ ଅନିୟମିତ ହୃତ୍‌ସ୍ପନ୍ଦନ (irregular heartbeat) ହୋଇପାରେ ।  ଗର୍ଭାବସ୍ଥା ଥିଲେ ଏହା ସ‌ହିତ ରିବାଭିରିନ ଦିଆଯାଏନାହିଁ । ଏହା ଆଲଫା ଇଣ୍ଟରଫେରନ (alfa interferon) ପରିବାରର ଏକ ସଦସ୍ୟ । ମଲିକ୍ୟୁଲ ଭାଙ୍ଗିବାରୁ ସୁରକ୍ଷା ଦେବାନିମନ୍ତେ ଏହା ପେଜିଲେଟେଡ (pegylated) ହୁଏ ।  
 

ସନ ୨୦୦୧ରେ ପେଜିଲେଟେଡ ଆଲଫା-୨ବି ଯୁକ୍ତରାଷ୍ଟ୍ର ଆମେରିକାରେ ଚିକିତ୍ସା କ୍ଷେତ୍ରରେ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୧୨ ସପ୍ତାହ ଡୋଜର କ୍ରୟ ମୂଲ୍ୟ ୪,୮୦୦  ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର କ୍ରୟ ମୂଲ୍ୟ ୮୪୦୦ ଆମେରିକୀୟ ଡଲାର, କିନ୍ତୁ ସଂଯୁକ୍ତ ରାଷ୍ଟ୍ରରେ ଏହାର ୧୨ସପ୍ତାହ ଡୋଜର ମୂଲ୍ୟ ୧୫୯୫ ପାଉଣ୍ଡ ।

ଆଧାର 

ଔଷଧ